BICICLETADA POPULAR a Olot

El divendres dia 24 de novembre, l’Agrupació Naturalista i Ecologista de la Garrotxa, coincidint amb una jornada del moviment social massa crítica, han organitzat una bicicletada popular sota el lema “activa’t, impulsa’t, pedala, reacciona” per tal de fomentar la mobilitat sostenible, l’ús de la bicicleta a la ciutat i els comportaments cívics alhora de moure’s. De 6 a ¾ de 7 de la tarda els participants es podran inscriure a la Plaça Major d’Olot on, alhora, hi haurà activitats de preparació de la bicicletada obertes a tothom (tai-txi, intercanvi de coneixements en el manteniment i reparació de la bici). A les 7 començarà la pedalada des de la mateixa plaça major, seguint un recorregut de 1 hora i mitja de durarda que passarà per diferents sectors i barris i acabarà a la plaça Catalunya. Pel fet que la bicicletada serà de nit, cal que els participants portin els llums necessaris i es recomana que portin casc i abric. Al final de la bicicletada hi haurà un sorteig entre els participants, gràcies a la col·laboració que han fet el centre logístic de bicicletes d’Olot i Tarrés bicicletes.